CELEX: 32020R0581
Language: lt
Date: 2020-04-27 00:00:00
Title: Komisijos įgyvendinimo reglamentas (ES) 2020/581 2020 m. balandžio 27 d. kuriuo iš dalies keičiamas Įgyvendinimo reglamentas (ES) 2018/659 dėl arklinių šeimos gyvūnų ir arklinių šeimos gyvūnų spermos, kiaušialąsčių ir embrionų įvežimo į Sąjungą sąlygų (Tekstas svarbus EEE)

28.4.2020   
               
               
                  LT
               
               
                  Europos Sąjungos oficialusis leidinys
               
               
                  L 133/52
               
            
         KOMISIJOS ĮGYVENDINIMO REGLAMENTAS (ES) 2020/581
         2020 m. balandžio 27 d.
         kuriuo iš dalies keičiamas Įgyvendinimo reglamentas (ES) 2018/659 dėl arklinių šeimos gyvūnų ir arklinių šeimos gyvūnų spermos, kiaušialąsčių ir embrionų įvežimo į Sąjungą sąlygų
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1992 m. liepos 13 d. Tarybos direktyvą 92/65/EEB, nustatančią gyvūnų sveikatos reikalavimus, reglamentuojančius prekybą Bendrijoje gyvūnais, sperma, kiaušialąstėmis bei embrionais, kuriems netaikomi gyvūnų sveikatos reikalavimai, nustatyti specialiose Bendrijos taisyklėse, nurodytose Direktyvos 90/425/EEB A priedo I dalyje, bei jų importą į Bendriją (1), ypač į jos 17 straipsnio 3 dalį,
         atsižvelgdama į 2009 m. lapkričio 30 d. Tarybos direktyvą 2009/156/EB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą (2), ypač į jos 12 straipsnio 1 ir 4 dalis, 13 straipsnio 2 dalį, 16 straipsnį ir 19 straipsnio b punktą,
         kadangi:
         
                     (1)
                  
                  
                     Komisijos įgyvendinimo reglamentu (ES) 2018/659 (3) nustatytos arklinių šeimos gyvūnų ir arklinių šeimos gyvūnų spermos, kiaušialąsčių ir embrionų įvežimo į Sąjungą sąlygos. Jame nustatytas trečiųjų šalių, iš kurių valstybės narės turi leisti įvežti arklinių šeimos gyvūnus ir arklinių šeimos gyvūnų spermą, kiaušialąstes ir embrionus, sąrašas ir nurodomi toms siuntoms taikomi gyvūnų sveikatos ir veterinarijos sertifikavimo reikalavimai;
                  
               
                     (2)
                  
                  
                     Direktyvoje 2009/156/EB nustatyti gyvūnų sveikatos reikalavimai, kuriais reglamentuojamas arklinių šeimos gyvūnų importas į Sąjungą. Joje nustatyta, kad į Sąjungą arklinių šeimos gyvūnus leidžiama importuoti tik iš tų trečiųjų šalių ir jų teritorijos dalių, kuriose bent šešis mėnesius nepasitaikė įnosių (Burgholderia mallei) ligos atvejų;
                  
               
                     (3)
                  
                  
                     2019 m. gruodžio 25 d. Turkija per Pranešimo apie gyvūnų ligas sistemą pranešė apie įnosių atvejį, kuris 2019 m. gruodžio 4 d. buvo patvirtintas arkliui Biujukados saloje (Stambulo provincija, Turkija). Arklinių šeimos gyvūnų ir arklinių genetinės medžiagos produktų įvežimas į Sąjungą iš Turkijos turėtų būti sustabdytas bent 6 mėnesių laikotarpiui. Todėl Įgyvendinimo reglamento (ES) 2018/659 I priede būtina iš dalies pakeisti Turkijai skirtą įrašą;
                  
               
                     (4)
                  
                  
                     Jungtiniuose Arabų Emyratuose remiant Tarptautinei žirginio sporto federacijai (FEI) rengiama nauja konkūro lyga, kuri apima atrankos varžybas į Pasaulio konkūro čempionatą. Remiantis Jungtinių Arabų Emyratų suteiktomis gyvūnų sveikatos garantijomis, Jungtinių Arabų Emyratų Tarptautinės konkūro lygos konkūro varžybų renginių įtraukimas į renginių, per kuriuos leidžiamas pakartotinis įvežimas į Sąjungą po laikinojo eksporto trumpesniam nei 90 dienų laikotarpiui, sąrašą yra pagrįstas. Todėl būtina iš dalies pakeisti Įgyvendinimo reglamento (ES) 2018/659 II priedo 2 dalies B skirsnio 1 skyriuje nustatytą veterinarijos sertifikato pavyzdį ir deklaracijos pavyzdį;
                  
               
                     (5)
                  
                  
                     todėl Įgyvendinimo reglamentas (ES) 2018/659 turėtų būti atitinkamai iš dalies pakeistas;
                  
               
                     (6)
                  
                  
                     siekiant išvengti neigiamo poveikio prekybai, reikia nustatyti pereinamąjį laikotarpį iki 2020 m. spalio 31 d., per kurį pagal Įgyvendinimo reglamentą (ES) 2018/659 su pakeitimais, padarytais Įgyvendinimo reglamentu (ES) 2019/2147 (4), išduoti veterinarijos sertifikatai priimami, jei jie išduoti iki 2020 m. spalio 21 d.;
                  
               
                     (7)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamentas (ES) 2018/659 iš dalies keičiamas taip:
            
                        1)
                     
                     
                        I priede Turkijai skirtas įrašas iš dalies keičiamas pagal šio reglamento I priedo nuostatas;
                     
                  
                        2)
                     
                     
                        II priedo 2 dalies B skirsnio 1 skyrius pakeičiamas šio reglamento II priede pateikiamu tekstu.
                     
                  
         
            2 straipsnis
            Iki 2020 m. spalio 31 d. valstybės narės leidžia pakartotinai įvežti į Sąjungą registruotus arklius, prie kurių pridedamas atitinkamas veterinarijos sertifikatas, parengtas pagal Įgyvendinimo reglamento (ES) 2018/659 su pakeitimais, padarytais Įgyvendinimo reglamentu (ES) 2019/2147, II priedo 2 dalies B skirsnio 1 skyriuje pateiktą veterinarijos sertifikato pavyzdį, jei veterinarijos sertifikatas išduotas iki 2020 m. spalio 21 d.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. balandžio 27 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 268, 1992 9 14, p. 54.
         
            (2)  OL L 192, 2010 7 23, p. 1.
         
            (3)  2018 m. balandžio 12 d. Komisijos įgyvendinimo reglamentas (ES) 2018/659 dėl arklinių šeimos gyvūnų ir arklinių šeimos gyvūnų spermos, kiaušialąsčių ir embrionų įvežimo į Sąjungą sąlygų (OL L 110, 2018 4 30, p. 1).
         
            (4)  2019 m. lapkričio 28 d. Komisijos Įgyvendinimo reglamentas (ES) 2019/2147, kuriuo iš dalies keičiamas ir ištaisomas Įgyvendinimo reglamentas (ES) 2018/659 dėl arklinių šeimos gyvūnų ir arklinių šeimos gyvūnų spermos, kiaušialąsčių ir embrionų įvežimo į Sąjungą sąlygų (OL L 325, 2019 12 16, p. 99).
      
      
         
            I PRIEDAS
            Įgyvendinimo reglamento (ES) 2018/659 I priede trečiųjų šalių ir trečiųjų šalių teritorijos dalių, iš kurių leidžiama įvežti į Sąjungą arklinių šeimos gyvūnų ir jų spermos, kiaušialąsčių ir embrionų siuntas, sąraše Turkijai skirtas įrašas pakeičiamas taip:
            
               
                           „TR
                        
                        
                           Turkija
                        
                        
                           TR-0
                        
                        
                           Visa šalies teritorija
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                            
                        
                     
                           TR-1
                        
                        
                           Ankaros, Edirnės, Stambulo, Izmyro, Kirklarelio ir Tekirdaho provincijos
                        
                        
                           E
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —“
                        
                        
                            
                        
                     
         
      
      
         
            II PRIEDAS
            Įgyvendinimo reglamento (ES) 2018/659 II priedo B dalies 2 skirsnio 1 skyrius pakeičiamas taip:
            
               “1 skyrius
               
               Pakartotinio registruotų arklių įvežimo į Sąjungą po laikinojo eksporto ne ilgesniam nei 90 dienų laikotarpiui dalyvauti Tarptautinės žirgų sporto federacijos (FEI) remiamuose žirgų sporto renginiuose veterinarijos sertifikato pavyzdys ir deklaracijos pavyzdys
               (Bandomajame olimpinių žaidynių renginyje, olimpinėse žaidynėse, paralimpinėse žaidynėse, Pasaulio žirgų sporto žaidynėse ir (arba) Pasaulio čempionate, Azijos šalių žirgų sporto žaidynėse, Amerikos žirgų sporto žaidynėse (įskaitant Panamerikos žaidynes, Pietų Amerikos žaidynes, Centrinės Amerikos ir Karibų jūros šalių žaidynes), Ištvermės jojimo pasaulio taurės varžybose Jungtiniuose Arabų Emyratuose, LG jojimo pasaulio taurės varžybose, Jungtinių Arabų Emyratų Tarptautinėje konkūro lygos varžybose)